open-index/open-wikipedia-markdown huggingface dataset:
লারাকিয়া পিটিশন, ১৯৭২

**লারাকিয়া পিটিশন, ১৯৭২** অস্ট্রেলিয়ায় আদিবাসী ভূমি আন্দোলনের একটি গুরুত্বপূর্ণ দলিল, যা উত্তরাঞ্চলীয় ডারউইন অঞ্চলের আদি মালিক লারাকিয়া জনগোষ্ঠী কর্তৃক দ্বিতীয় এলিজাবেথের নিকট প্রেরিত হয়েছিল। অস্ট্রেলিয়াজুড়ে আদিবাসী সম্প্রদায়ের ১,০০০ জনেরও বেশি মানুষ এতে স্বাক্ষর করেছিলেন। এর প্রথম স্বাক্ষরকারী ছিলেন ডারউইনের লারাকিয়া প্রবীণ বব সেক্রেটারি এবং আরেকজন উল্লেখযোগ্য স্বাক্ষরকারী ছিলেন ডলি গুরিনি বাচো।

পিটিশনটি শুরু হয়েছে *"গওয়ালওয়া দারানিকি"* শব্দবন্ধ দিয়ে, লারাকিয়া/গুলুমিরগিন ভাষায় যার অর্থ "আমাদের ভূমি"। এতে আরও বলা হয়েছে যে; এই ভূমি লারাকিয়া জনগণের, এটি ব্রিটিশরা দখল করেছিল, এর জন্য কোনও চুক্তি স্বাক্ষরিত হয়নি অথচ লারাকিয়াদের তাদের নিজস্ব ভূমিতে শরণার্থী হিসেবে গণ্য করা হচ্ছে।

## ইতিহাস
উইলিয়াম ম্যাকমাহন ১৯৭১ সালের মার্চ মাসে লারাকিয়া সম্প্রদায়ের পক্ষ থেকে করা দুটি আবেদনের কোনো উত্তর না দেওয়ায় এবং তাদের সঙ্গে একটি চুক্তির বিষয়ে আলোচনা করতে অস্বীকৃতি জানানোর প্রতিক্রিয়ায় এই আবেদনটি করা হয়েছিল। এই চুক্তির মাধ্যমে আদিবাসী জনগোষ্ঠীর আনুষ্ঠানিক ভূমি অধিকার প্রতিষ্ঠা এবং ভূমির সঙ্গে তাদের অবিচ্ছেদ্য সম্পর্কের স্বীকৃতি চাওয়া হয়েছিল।

স্বাক্ষর সংগ্রহের পর, লারাকিয়ারা ১৯৭২ সালের অক্টোবর মাসে রাজকুমারী মার্গারেটের ডারউইন সফরের সময় তার মাধ্যমে রানীকে তাদের বার্তা পৌঁছে দেওয়ার পরিকল্পনা করেন। তারা গভর্নমেন্ট হাউসের বাইরে অপেক্ষা করতে থাকেন, যাতে তাকে আবেদনটি হস্তান্তর করা যায়। এর জবাবে পুলিশ একটি ব্যারিকেড তৈরি করে এবং লারাকিয়ারা সেটি ভেঙে ভেতরে ঢোকার চেষ্টা করলেও তাদের বাধা দেওয়া হয়। এই চেষ্টার সময়  দৈর্ঘ্যের আবেদনপত্রটি ছিঁড়ে যায়।

পিটিশনটি ছিঁড়ে যাওয়ায়, সেটি টেপ দিয়ে জোড়া লাগানো হয় এবং সরাসরি বাকিংহাম প্যালেসের উদ্দেশ্যে পোস্ট করা হয়। এই ঘটনাটি ঘটে ১৯৭২ সালের ১৭ অক্টোবর তারিখে। পিটিশনের সঙ্গে একটি চিঠিও পাঠানো হয়, যেখানে আবেদনপত্রের এই অবস্থার জন্য ক্ষমা প্রার্থনা এবং কীভাবে এটি ঘটেছে তার বর্ণনা করা হয়েছিল। ওই চিঠিতে বলা হয়েছিল:

বাকিংহাম প্যালেসের কর্মীরা ১৯৭২ সালের ৩রা নভেম্বর তারিখে চিঠিটি পান এবং সেই সময়ের গভর্নর-জেনারেল পল হ্যাসলুকের মাধ্যমে পিটিশনটি অস্ট্রেলীয় সরকারের কাছে ফেরত পাঠান। এরপর এটি নথিবদ্ধ করে রাখা হয়। এর এক মাস পর গফ হুইটলাম আদিবাসীদের ভূমি অধিকারকে স্বীকৃতি দেওয়ার প্রতিশ্রুতি দিয়ে প্রধানমন্ত্রী নির্বাচিত হন। বর্তমানে পিটিশনটি ন্যাশনাল আর্কাইভস অফ অস্ট্রেলিয়াতে সংরক্ষিত আছে এবং এটি অনলাইনে সম্পূর্ণ দেখা যায়।

## তাৎপর্য
১৯৭২ সালের লারাকিয়া পিটিশনটি আদিবাসীদের ভূমি অধিকারের লড়াইয়ে একটি গুরুত্বপূর্ণ দলিল হিসেবে বিবেচিত যা উডওয়ার্ড রয়েল কমিশনে গতি সঞ্চার করতে সাহায্য করেছিল। সেই হিসেবে, এটি ১৯৭৬ সালের আদিবাসী ভূমি অধিকার আইনের পূর্বসূরী ছিল।

১৯৭৯ সালে লারাকিয়া জনগণ কক্স পেনিনসুলার উপর তাদের প্রথম আনুষ্ঠানিক ভূমি দাবি, কেনবি ল্যান্ড ক্লেইম পেশ করে, যা ২০০৬ সাল পর্যন্ত অমীমাংসিত ছিল।

## বহিঃসংযোগ
* অস্ট্রেলিয়ার জাতীয় সংরক্ষণাগারে ভূমির অধিকারের জন্য রানির কাছে লারাকিয়াদের আবেদন
* ১৯৭২ - অস্ট্রেলিয়ান ডিকশনারি অফ বায়োগ্রাফিতে লারাকিয়া পিটিশন

## আরও দেখুন
* বারুঙ্গা বিবৃতি
* *[[হৃদয় থেকে উলুরু বিবৃতি]]*
* ইরকালা বার্ক পিটিশনসমূহ
* ইরকালা চার্চ প্যানেল

## তথ্যসূত্র

বিষয়শ্রেণী:অস্ট্রেলিয়ার আদিবাসী
বিষয়শ্রেণী:অস্ট্রেলিয়ার ইতিহাস
বিষয়শ্রেণী:আদিবাসী অধিকার
বিষয়শ্রেণী:আদিবাসী ভূমি অধিকার
বিষয়শ্রেণী:আদিবাসী অধিকার আন্দোলন
বিষয়শ্রেণী:অস্ট্রেলিয়ায় আদিবাসী ভূমি অধিকার
আর্মি রকেট ফোর্স কমান্ড (পাকিস্তান)

**আর্মি রকেট ফোর্স কমান্ড** (এআরএফসি) হলো পাকিস্তান সেনাবাহিনীর একটি পরিকল্পিত নতুন গঠন, যা আগস্ট ২০২৫-এ ঘোষণা করা হয়। এই কমান্ডের উদ্দেশ্য হলো প্রচলিত যুদ্ধে দেশের ক্ষেপণাস্ত্র যুদ্ধক্ষমতার তত্ত্বাবধান করা। এর প্রতিষ্ঠা ২০২৫ সালের ভারত–পাকিস্তান সংঘাতের পর গৃহীত হয়।

## গঠন
১৪ আগস্ট ২০২৫-এ প্রধানমন্ত্রী শেহবাজ শরীফ ইসলামাবাদের জিন্নাহ স্পোর্টস স্টেডিয়ামে আয়োজিত এক অনুষ্ঠানে আর্মি রকেট ফোর্স কমান্ড গঠনের ঘোষণা দেন। এ অনুষ্ঠানটি পাকিস্তানের ৭৯তম স্বাধীনতা দিবস ও ভারত–পাকিস্তান সংঘাত স্মরণে আয়োজিত হয়েছিল। পাকিস্তান এ সংঘাতকে *মারকা-ই-হক* "معرکہ الحق" ("সত্যের যুদ্ধ") বলে অভিহিত করে।

## উদ্দেশ্য
শরিফের মতে, এই বাহিনী আধুনিক প্রযুক্তি দ্বারা সজ্জিত হবে এবং শত্রুকে "চারদিক থেকে" আঘাত হানতে সক্ষম হবে। তিনি একে পাকিস্তানের প্রচলিত যুদ্ধ সক্ষমতা বৃদ্ধির আরেকটি "গুরুত্বপূর্ণ মাইলফলক" হিসেবে উল্লেখ করেন।

সরকারি বিবৃতিতে বলা হয়, নতুন এই কমান্ড মূলত প্রচলিত যুদ্ধে ক্ষেপণাস্ত্র ব্যবস্থাপনা ও মোতায়েনের তত্ত্বাবধান করবে। প্রতিরক্ষা বিশ্লেষক তালাত মাসউদ বলেন, ভারত–পাকিস্তান সংঘাতের প্রেক্ষিতে পাকিস্তানের সামরিক সক্ষমতা আরও শক্তিশালী করার ধারাবাহিক প্রক্রিয়ার অংশ হিসেবেই এ সিদ্ধান্ত নেওয়া হয়েছে।

## ভারতের সঙ্গে সাম্প্রতিক সংঘাত
এই কমান্ডের সৃষ্টি পাকিস্তান ও ভারতের মধ্যে উত্তেজনা বৃদ্ধির সময়ে গৃহীত হয়, যার মধ্যে ছিল ২০২৫ সালের সংঘাত।

## আরও দেখুন
* পাকিস্তান সেনাবাহিনী
* ভারত–পাকিস্তান সম্পর্ক
* পিপলস লিবারেশন আর্মি রকেট ফোর্স

## তথ্যসূত্র

বিষয়শ্রেণী:পাকিস্তান সেনাবাহিনী
বিষয়শ্রেণী:২০২৫ সালে প্রতিষ্ঠিত সামরিক ইউনিট ও গঠন
বিষয়শ্রেণী:ভারত–পাকিস্তান সম্পর্ক
বিষয়শ্রেণী:কৌশলগত বাহিনী
মোত্তো টু লাভ রু

*[[টু লাভ রু]]* হলো সাকি হাসেমি রচিত এবং কেনতারো ইয়াবুকি অলঙ্কৃত একই নামের মাঙ্গার উপর ভিত্তি করে নির্মিত একটি অ্যানিমে ধারাবাহিক।

অ্যানিমে ধারাবাহিকটির দ্বিতীয় মৌসুম,  শিরোনামে, জেবেক দ্বারা প্রযোজিত এবং আৎসুশি ওৎসুকি দ্বারা পরিচালিত হয়েছিল। এটি ২০১০ সালের ৬ই অক্টোবর থেকে ২২শে ডিসেম্বর পর্যন্ত ১২টি পর্বে প্রচারিত হয়। এই মৌসুম থেকেই অ্যানিমেটি কঠোরভাবে মাঙ্গার কাহিনী অনুসরণ করা শুরু করে। দ্বিতীয় মৌসুমের ওপেনিং থিম ছিল কোতোকোর "লুপ-দ্য-লুপ" এবং এন্ডিং থিম ছিল তোমাৎসুর "বেবি বেবি লাভ"।

সেনতাই ফিল্মওয়ার্কস দ্বিতীয় মৌসুমটি লাইসেন্স করে এবং ২০১২ সালে ডিভিডিতে, ২০১৪ সালে ব্লু-রেতে এবং ২০২১ সালে একটি ইংরেজি ডাবসহ সম্পূর্ণ ধারাবাহিকটি পুনরায় প্রকাশ করে।

## পর্বের তালিকা

## তথ্যসূত্র

বিষয়শ্রেণী:টু লাভ রু
বিশ্ব শান্তি পরিষদ

**বিশ্ব শান্তি পরিষদ** (; **ডব্লিউপিসি**) একটি আন্তর্জাতিক সংস্থা যা ১৯৪৯ সালে কমিনফর্ম দ্বারা প্রতিষ্ঠিত এবং সোভিয়েত ইউনিয়ন দ্বারা পৃষ্ঠপোষকতাপ্রাপ্ত। স্নায়ুযুদ্ধের সময় জুড়ে, ডব্লিউপিসি সোভিয়েত ইউনিয়নের পক্ষে প্রচারণামূলক কার্যক্রম চালিয়েছিল, যার মাধ্যমে তারা মার্কিন যুক্তরাষ্ট্র ও তার মিত্রদের সমালোচনা করার পাশাপাশি বিভিন্ন সংঘাতে সোভিয়েত ইউনিয়নের জড়িত থাকাকে সমর্থন করেছিল।

সংস্থাটির ঘোষিত লক্ষ্য ছিল সার্বজনীন নিরস্ত্রীকরণ, সার্বভৌমত্ব, স্বাধীনতা, শান্তিপূর্ণ সহাবস্থানের পক্ষে সমর্থন করা এবং সাম্রাজ্যবাদের বিরুদ্ধে অভিযান, গণবিধ্বংসী অস্ত্র এবং সব ধরনের বৈষম্যের বিরুদ্ধে প্রচারণা চালানো। কমিউনিস্টবিহীন দেশগুলোতে শান্তি আন্দোলনের ওপর এই সংস্থাটির প্রভাব হ্রাস পায় এর সোভিয়েত ইউনিয়নের পক্ষে প্রচারণার কারণে।

এর প্রথম সভাপতি ছিলেন ফরাসি পদার্থবিজ্ঞানী ফ্রেদেরিক জোলিও-কুরি। এর সদর দপ্তর ১৯৬৮ থেকে ১৯৯৯ সাল পর্যন্ত হেলসিঙ্কিতে, ফিনল্যান্ডে অবস্থিত ছিল, এবং তার পর থেকে এথেন্সে, গ্রিসে অবস্থিত।

## তথ্যসূত্র

বিষয়শ্রেণী:বিশ্ব শান্তি পরিষদ
বিষয়শ্রেণী:অ্যাথেন্স ভিত্তিক সংগঠন
বিষয়শ্রেণী:১৯৪৯-এ প্রতিষ্ঠিত সংগঠন
বিষয়শ্রেণী:কমিউনিস্ট ফ্রন্ট সংস্থা
লেট মি টেল ইয়া 'বাউট হোয়াইট চিকস

***লেট মি টেল ইয়া 'বাউট হোয়াইট চিকস*** হলো একটি ১৯৮৪ সালের আন্তঃজাতিগত পর্নোগ্রাফিক চলচ্চিত্র। এটি ডার্ক ভাতৃদ্বয়, গ্রেগরি ডার্ক এবং ওয়াল্টার ডার্ক কর্তৃক পরিচালিত ও প্রযোজিত প্রথম পর্নোগ্রাফিক চলচ্চিত্র।

## প্রেক্ষাপট
১৯৮০-এর দশকের গোড়ার দিকে মার্কিন পর্নোগ্রাফিক চলচ্চিত্র প্রযোজকরা উপলব্ধি করতে শুরু করেন যে, তাদের চলচ্চিত্রগুলো কৃষ্ণাঙ্গ পুরুষ দর্শকদের আকৃষ্ট করতে পারছে না। এই নতুন বাজার ধরার লক্ষ্যেই ডার্ক ভাতৃদ্বয় *লেট মি টেল ইয়া 'বাউট হোয়াইট চিকস* নির্মাণ করেন। এই চলচ্চিত্রের পর ১৯৮৫ সালে তারা বিতর্কিত চলচ্চিত্র *[[লেট মি টেল ইয়া 'বাউট ব্ল্যাক চিকস]]* নির্মাণ করেন।

## কাহিনীসংক্ষেপ
কয়েকজন আফ্রিকান-আমেরিকান পুরুষ, যাদের বেশিরভাগই ছোটখাটো অপরাধী, একটি ঘরে একত্র হয়ে শ্বেতাঙ্গ নারীদের সাথে তাদের অভিজ্ঞতা নিয়ে আলোচনা করছিল। শীঘ্রই প্রকাশ পায় যে, তাদের মধ্যে একজন (টনি এল-আয়) কখনো কোনো শ্বেতাঙ্গ নারীর সাথে যৌন মিলন করেনি। সে এই ধারণাটি প্রত্যাখ্যান করে, কিন্তু তার বন্ধুরা শ্বেতাঙ্গ নারীদের প্রশংসা করে তাকে রাজি করানোর চেষ্টা করে। অবশেষে রাজি হওয়ার আগে, সে শ্বেতাঙ্গ নারীদের প্রতি তার ভয়ের কথা স্বীকার করে।

## অভিনয়ে

## তথ্যসূত্র

## বহিঃযোগ

* 
* 

বিষয়শ্রেণী:১৯৮০-এর দশকের পর্নোগ্রাফিক চলচ্চিত্র
বিষয়শ্রেণী:আন্তঃজাতিক পর্নোগ্রাফিক চলচ্চিত্র
বাহারা আলাভি

**বেহারে এলোই** বা **বাহারা আলাভি** (১৯৮৯ – ২০১১) ছিলেন একজন ইরানি মানবাধিকার কর্মী, নারী অধিকার রক্ষাকারী ও ব্লগার (লেখক)। তিনি ১৯৮৯ সালে ইরানের সাক্কেজ শহরে একটি কুর্দি পরিবারে জন্মগ্রহণ করেন। তিনি নারী অধিকারের পক্ষে ইরানের আইন সংশোধনের জন্য এক মিলিয়ন স্বাক্ষর সংগ্রহের প্রচারণার সদস্য ছিলেন এবং ২০১১ সালের প্রথম দিকে একটি গাড়ি দুর্ঘটনায় মৃত্যুবরণ করেন।

## তথ্যসূত্র

## বহিঃসংযোগ

* ইরানে নারীর সমান অধিকারের জন্য ১ মিলিয়ন সিগনেচারস অভিযানের ৮ম বার্ষিকী; যারা এটি অনুসরণ করেছিলেন তাদের টুইট, medium.com, ২০১৪
* বিশ্বব্যাপী বিপন্ন পণ্ডিত, ম্যাট কংডন, জনস হপকিন্স ইউনিভার্সিটি প্রেস, খণ্ড ৭৯, নং ৪, ২০১২
* বাহারে আলাভি সূর্যের কন্যা   , ফার্সি ভাষায় নারীবাদী স্কুল
* সূর্য কন্যা সম্পর্কে লিখি, ইউটিউব

বিষয়শ্রেণী:১৯৮৯-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২১শ শতাব্দীর ইরানি লেখিকা
বিষয়শ্রেণী:কুর্দি নারী ব্লগার
বিষয়শ্রেণী:ইরানি নারী ব্লগার
বিষয়শ্রেণী:ইরানি ব্লগার
বিষয়শ্রেণী:ইরানে সড়ক দুর্ঘটনায় মৃত্যু
হান হুই হুই

**হান হুই হুই** ( ; জন্ম: ২৪ জুলাই ১৯৯২) একজন সিঙ্গাপুরীয় সক্রিয়কর্মী ও রাজনীতিবিদ, যিনি কেন্দ্রীয় ভবিষ্য তহবিল প্রকল্পের বিষয়ে তার অবস্থানের জন্য সর্বাধিক পরিচিত।  একজন চিরকালীন প্রার্থী, তিনি কখনও কোনও নির্বাচনী প্রতিযোগিতায় ২০% এর বেশি ভোট পাননি। তিনি ইয়র্ক বিশ্ববিদ্যালয়ের সেন্টার ফর অ্যাপ্লাইড হিউম্যান রাইটসের একজন সভ্য। 

## জীবনের প্রথমার্ধ
হান মালয়েশিয়ায় বেড়ে ওঠেন এবং সিঙ্গাপুরে পড়াশোনা করেন। 

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরীয় ব্লগার
বিষয়শ্রেণী:সিঙ্গাপুরীয় সক্রিয়কর্মী
বিষয়শ্রেণী:চীনা ভাষার লেখা থাকা নিবন্ধ
টু লাভ রু ডার্কনেস (টেলিভিশন ধারাবাহিক)

*[[টু লাভ রু]]* হলো সাকি হাসেমি রচিত এবং কেনতারো ইয়াবুকি অলঙ্কৃত একই নামের মাঙ্গার উপর ভিত্তি করে নির্মিত একটি অ্যানিমে ধারাবাহিক।

অ্যানিমে ধারাবাহিকটির তৃতীয় মৌসুম, সিক্যুয়েল মাঙ্গার উপর ভিত্তি করে নির্মিত ***টু লাভ রু ডার্কনেস*** শিরোনামে, জেবেক দ্বারা প্রযোজিত এবং আৎসুশি ওৎসুকি দ্বারা পরিচালিত হয়েছিল। এটি ২০১২ সালের ৬ই অক্টোবর থেকে ২৯শে ডিসেম্বর পর্যন্ত ১২টি পর্বে প্রচারিত হয়। *টু লাভ রু ডার্কনেস*-এর উদ্ভোদনী সঙ্গীত ছিল রে-এর  এবং সমাপ্তি সঙ্গীত ছিল কানন ওয়াকেশিমার । সেনতাই ফিল্মওয়ার্কস ২০১৪ সালের ১৫ই জুলাই উত্তর আমেরিকায় *টু লাভ রু ডার্কনেস* ডিভিডি এবং ব্লু-রে সংস্করণে প্রকাশ করে।

## পর্বের তালিকা

## তথ্যসূত্র

বিষয়শ্রেণী:টু লাভ রু
লিন্ডা ইকেজি

**লিন্ডা ইফিওমা ইকেজি** (জন্ম: ১৯ সেপ্টেম্বর ১৯৮০) একজন নাইজেরীয় ব্লগার, লেখিকা, উদ্যোক্তা ও প্রাক্তন মডেল। তিনি তার ব্লগ এবং বিতর্কিত অনলাইন প্রকাশনার জন্য পরিচিত।

## প্রাথমিক জীবন ও শিক্ষা
ইকেজি দক্ষিণ-পূর্ব নাইজেরিয়ার ইমো রাজ্যের নকভেরেতে একটি ক্যাথলিক পরিবারে জন্মগ্রহণ করেন ও বেড়ে উঠেন। তিনি দ্বিতীয় সন্তান। তিনি ১০ বছর বয়সে লেখালেখি শুরু করেন। ১৭ বছর বয়সে তিনি তার মাধ্যমিক বিদ্যালয় পাশ করেন এবং ১৮ বছর বয়সে লাগোস বিশ্ববিদ্যালয়ে ভর্তি হন, যেখানে তিনি ইংরেজি ভাষা অধ্যয়ন করেন। তার পরিবারকে সহায়তা করার জন্য এবং স্কুলে নিজেকে ভরণপোষণের জন্য, তিনি একজন ওয়েট্রেস, মডেল ও লেখক হিসেবে খণ্ডকালীন চাকরি করতেন। 

ইকেজি ২০০৪ সালে বিশ্ববিদ্যালয় থেকে স্নাতক হন। ২০০৬ সালে, তিনি শখের বশে ব্লগিং শুরু করেন। সেই সময় নাইজেরিয়ায় ইন্টারনেট তেমন জনপ্রিয় ছিল না এবং তাকে সাইবার ক্যাফেতে তার পোস্ট করতে হত।

## আরো দেখুন

* নাইজেরীয় ব্লগারদের তালিকা
* ইগবো ব্যক্তিদের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নাইজেরীয় ব্যবসায়ী
বিষয়শ্রেণী:২১শ শতাব্দীর নাইজেরীয় নারী ব্যবসায়ী
বিষয়শ্রেণী:২১শ শতাব্দীর নাইজেরীয় লেখক
বিষয়শ্রেণী:২১শ শতাব্দীর নাইজেরীয় লেখিকা
বিষয়শ্রেণী:নাইজেরীয় নারী ব্লগার
বিষয়শ্রেণী:নাইজেরীয় ব্লগার
বিষয়শ্রেণী:লাগোস বিশ্ববিদ্যালয়ের প্রাক্তন শিক্ষার্থী
জর্জ র‍্যাঙ্কিন (বিচারক)

স্যার জর্জ ক্লস র‍্যাঙ্কিন পি.সি. (১২ আগস্ট ১৮৭৭ – ৮ এপ্রিল ১৯৪৬) ছিলেন ঔপনিবেশিক ভারতের একজন ব্রিটিশ বিচারপতি।থাম্ব|স্যার জর্জ ক্লস র‍্যাঙ্কিন এর প্রতিকৃতি

র‍্যাঙ্কিন ল্যানার্কশায়ারের ল্যামিংটনে জন্মগ্রহণ করেন, তিনি ছিলেন রেভারেন্ড রবার্ট র‍্যাঙ্কিনের পুত্র। তিনি এডিনবার্গ বিশ্ববিদ্যালয়ে পড়াশোনা করেন, যেখানে তিনি এম এ ডিগ্রি অর্জন করেন এবং "সাহিত্যে গণতন্ত্র" শীর্ষক তাঁর প্রবন্ধটি ১৮৯৮ সালে এডিনবার্গ ইউনিভার্সিটি ক্লাব অফ লন্ডন ট্রাইয়্যানিয়াল পুরস্কারে ভূষিত হয়,  পরবর্তীতে তিনি ট্রিনিটি কলেজ, কেমব্রিজ-এ অধ্যয়ন করেন। তিনি ১৯০৪ সালে লিঙ্কন’স ইন-এ ভর্তি হয়ে আইনজীবী হিসেবে বার-এ যোগ দেন। প্রথম বিশ্বযুদ্ধ চলাকালে তিনি রয়্যাল গ্যারিসন আর্টিলারিতে যোগদান করেন। 

তিনি ১৯১৮ সালে ভারতে যান এবং প্রথমে কলকাতা উচ্চ আদালতের সহকারী বিচারপতি হিসেবে দায়িত্ব পালন করেন, পরে ১৯২৬ থেকে ১৯৩৪ সাল পর্যন্ত প্রধান বিচারপতি হিসেবে কাজ করেন। ভারতে অবস্থানকালে, ১৯১৯ সালে তাকে কলকাতা বিশ্ববিদ্যালয় পদাতিক বাহিনী (Calcutta University Infantry) এর ভারতীয় প্রতিরক্ষা বাহিনীতে (Indian Defence Force) মেজর পদে সাময়িক কমিশন দেওয়া হয়। 

ব্রিটেনে ফিরে আসার পর, তিনি প্রিভি কাউন্সিলের (Privy Council) কাছে শপথ গ্রহণ করেন, যার ফলে তিনি প্রিভি কাউন্সিলের বিচার বিভাগীয় কমিটিতে বসার অধিকার পান, সেই সময়ে এই কমিটিই ছিল ভারত ও ব্রিটিশ সাম্রাজ্যের অন্যান্য অঞ্চলের জন্য আদালতের সর্বোচ্চ আপিল বিভাগ।

## কোট অফ আর্মস

## প্রকাশনা

* জর্জ ক্লজ র‍্যাঙ্কিন, *ভারতীয় আইনের পটভূমি* (কেমব্রিজ: ইউনিভার্সিটি প্রেস, ১৯৪৬)।

## তথ্যসূত্র

বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:নাইটস ব্যাচেলর
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:কলকাতা উচ্চ আদালতের প্রধান বিচারপতি
বিষয়শ্রেণী:১৯৪৬-এ মৃত্যু
বিষয়শ্রেণী:১৮৭৭-এ জন্ম
বিষয়শ্রেণী:প্রিভি কাউন্সিলের বিচারিক কমিটির সদস্য
বিষয়শ্রেণী:২০শ শতাব্দীর ভারতীয় বিচারক
বিষয়শ্রেণী:কলকাতা উচ্চ আদালতের বিচারক
বিষয়শ্রেণী:ব্রিটিশ ভারতের বিচারক
জন পনসনবি, বেসবরোর চতুর্থ আর্ল

**জন উইলিয়াম পনসনবি, বেসবোরোর চতুর্থ আর্ল**, পিসি (৩১ আগস্ট ১৭৮১ - ১৬ মে ১৮৪৭), যিনি ১৭৯৩ থেকে ১৮৪৪ সাল পর্যন্ত **ভিসকাউন্ট ডানকানন** নামে পরিচিত ছিলেন, একজন ব্রিটিশ হুইগ রাজনীতিবিদ ছিলেন। তিনি ১৮৩৪ সালে স্বরাষ্ট্র সচিব ছিলেন এবং ১৮৪৬ থেকে ১৮৪৭ সালের মধ্যে, মহাদুর্ভিক্ষের প্রথম বছরগুলিতে আয়ারল্যান্ডের লর্ড লেফটেন্যান্ট হিসেবে দায়িত্ব পালন করেছিলেন।

## রাজনৈতিক জীবন
তিনি লর্ড গ্রে (১৮৩১-১৮৩৪) এর অধীনে বন ও বন বিভাগের প্রথম কমিশনার ছিলেন এবং লর্ড মেলবোর্নের অধীনে সেই পদে (১৮৩৫-১৮৪১), সংক্ষিপ্ত সময়ের জন্য স্বরাষ্ট্র সচিব (১৮৩৪) এবং লর্ড প্রিভি সিল (১৮৩৫-১৮৩৯) দায়িত্ব পালন করেন। পরবর্তীতে, তিনি ১৮৪৬ সাল থেকে ১৮৪৭ সালের ১৬ মে তার মৃত্যুর আগ পর্যন্ত লর্ড জন রাসেলের অধীনে আয়ারল্যান্ডের লর্ড লেফটেন্যান্ট হিসেবে দায়িত্ব পালন করেন। তার চাকরিকালে, মহাদুর্ভিক্ষ (আয়ারল্যান্ড) অগ্রগতি লাভ করে। ১৮৩১ সালে তাকে প্রিভি কাউন্সেলর হিসেবে নিয়োগ করা হয় এবং ১৮৩৪ সালে, তার পিতার উত্তরাধিকারী হওয়ার দশ বছর আগে, তাকে কিলকেনি কাউন্টির বেসবোরোর **ব্যারন ডানকানন** হিসেবে নিয়োগ করা হয়। তিনি ১৮৩৮ সালের নভেম্বর থেকে তার মৃত্যু পর্যন্ত কিলকেনির লর্ড লেফটেন্যান্ট ছিলেন।

তার তোতলা স্বভাবের ছিল, যা তাকে জনসাধারণের কাছে খুবই অনিচ্ছুক বক্তা করে তুলেছিল, কারণ সে বিশ্বাস করত যে এটি তার রাজনৈতিক ক্যারিয়ারকে ব্যাহত করে। লর্ড ডানকানন হিসেবে তাকে নির্দয়ভাবে "ডাম্বক্যানন" ডাকনাম দেওয়া হত। অন্যদিকে, ব্যক্তিগতভাবে, তাকে সরকারের একজন মূল্যবান সহকর্মী হিসেবে বিবেচনা করা হত, মূলত সংকটের সময় মাথা ঠিক রাখার ক্ষমতার কারণে। তিনি ১৮৩২ সালের সংস্কার আইন প্রণয়নকারী তথাকথিত চার সদস্যের কমিটির একজন ছিলেন।

## তথ্যসূত্র

## বহিঃসংযোগ
* 

বিষয়শ্রেণী:হ্যারো স্কুলে শিক্ষিত ব্যক্তি
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ
বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫
বিষয়শ্রেণী:যুক্তরাজ্যের সংসদ সদস্য ১৮৩১-১৮৩২
বিষয়শ্রেণী:যুক্তরাজ্যের সংসদ সদস্য ১৮৩০-১৮৩১
বিষয়শ্রেণী:যুক্তরাজ্যের সংসদ সদস্য ১৮২৬-১৮৩০
বিষয়শ্রেণী:যুক্তরাজ্যের সংসদ সদস্য ১৮২০-১৮২৬
বিষয়শ্রেণী:যুক্তরাজ্যের সংসদ সদস্য ১৮১৮-১৮২০
বিষয়শ্রেণী:যুক্তরাজ্যের সংসদ সদস্য ১৮১২-১৮১৮
বিষয়শ্রেণী:যুক্তরাজ্যের সংসদ সদস্য ১৮০৭-১৮১২
বিষয়শ্রেণী:যুক্তরাজ্যের সংসদ সদস্য ১৮০২-১৮০৬
বিষয়শ্রেণী:স্বরাষ্ট্র বিভাগের রাষ্ট্র সচিব
বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:লর্ড প্রিভি সিল
বিষয়শ্রেণী:পনসনবি পরিবার
বিষয়শ্রেণী:১৮৪৭-এ মৃত্যু
বিষয়শ্রেণী:১৭৮১-এ জন্ম
গ্রেস ওফুর ইভাখমু

**গ্রেস ওফুর ইভাখমু**, যিনি **গ্রেস ওফুর** নামেও পরিচিত, একজন নাইজেরীয় অর্থনীতিবিদ, ব্যবসায়ী, আবাসন বিশেষজ্ঞ এবং জনহিতৈষী। তিনি লাইফকার্ড ইন্টারন্যাশনাল ইনভেস্টমেন্ট লিমিটেডের সিইও, অনলাইন স্কুল লাইফকার্ড ইউনিভার্সিটি এবং দাতব্য সংস্থা গ্রেস ওফুর ফাউন্ডেশনের স্বত্বাধিকারী ও প্রতিষ্ঠাতা।

## প্রাথমিক জীবন
গ্রেস ওফুরের জন্ম ১৯৭৮ সালের ২৮শে এপ্রিল নাইজেরিয়ার এডোর একপোমায়। তিনি তার প্রাথমিক ও মাধ্যমিক শিক্ষা একপোমাতেই সম্পন্ন করেন। পরে তিনি একপোমার বেন্ডেল স্টেট ইউনিভার্সিটি (বর্তমানে অ্যামব্রোস আলি ইউনিভার্সিটি) থেকে ব্যবসায় প্রশাসনে স্নাতক ডিগ্রি অর্জন করেন। এছাড়াও, তিনি লাগোস বিজনেস স্কুল থেকে একটি ডিগ্রি অর্জন করেন।

## ক্যারিয়ার
ওফুরের ব্যবসায়িক জীবন শুরু হয় ২০০৩ সালে, যখন তিনি "ওক্রিকা" নামে পরিচিত পুরাতন পোশাক বিক্রি করতেন এবং একজন পুরনো সহপাঠীর পরামর্শে তিনি রিয়েল এস্টেট বিনিয়োগে মনোনিবেশ করতেন। ২০১৯ সালে, তিনি লাইফকার্ড কোম্পানি চালু করেন এবং বর্তমানে এর সিইও। তার নেতৃত্বে, কোম্পানিটি বিশ্বের বিভিন্ন দেশে বিস্তৃত হয়েছে।

## দানশীলতা
২০২০ সালের ডিসেম্বরে, ওফুর লাইফকার্ড ইন্টারন্যাশনাল ইনভেস্টমেন্টের ব্যবস্থাপনা পরিচালক হিসেবে "নাইজেরিয়ান ফর নাইজেরিয়া ইনিশিয়েটিভ অ্যাওয়ার্ডস" তৈরি করেন এবং গ্রেস ওফুর ফাউন্ডেশন প্রতিষ্ঠা করেন। এই ফাউন্ডেশন সমাজে নারী, শিশু ও যুবকদের সমর্থন করে এবং তাদের ক্ষমতায়নে সহায়তা করে।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারী কর্পোরেট পরিচালক
বিষয়শ্রেণী:দাতব্য প্রতিষ্ঠানের প্রতিষ্ঠাতা
বিষয়শ্রেণী:২১শ শতাব্দীর নাইজেরীয় ব্যবসায়ী
বিষয়শ্রেণী:২১শ শতাব্দীর নাইজেরীয় নারী ব্যবসায়ী
বিষয়শ্রেণী:২০শ শতাব্দীর নাইজেরীয় ব্যবসায়ী
বিষয়শ্রেণী:২০শ শতাব্দীর নাইজেরীয় নারী ব্যবসায়ী
বিষয়শ্রেণী:নাইজেরীয় নারী কোম্পানির প্রতিষ্ঠাতা
বিষয়শ্রেণী:নাইজেরীয় নারী জনহিতৈষী
বিষয়শ্রেণী:নাইজেরীয় জনহিতৈষী
বিষয়শ্রেণী:নাইজেরীয় খ্রিস্টান
লরা ফ্রেজার

**লরা ফ্রেজার** (জন্ম ২৪ জুলাই ১৯৭৫) একজন স্কটিশ অভিনেত্রী। তিনি আরবান ফ্যান্টাসি সিরিজ *নেভারহোয়্যার* (১৯৯৬)-এ ডোর, চলচ্চিত্র *আ নাইট'স টেল* (২০০১)-এ কেট, বিবিসি থ্রি ড্রামা সিরিজ *লিপ সার্ভিস* (২০১০–২০১২)-এ ক্যাট ম্যাককেঞ্জি এবং এএমসি ক্রাইম ড্রামা সিরিজ *ব্রেকিং ব্যাড* (২০১২–২০১৩) ও এর স্পিন-অফ *বেটার কল সল* (২০১৭–২০২০)-এ লিডিয়া রোডার্টে-কুয়ায়েল চরিত্রে অভিনয় করেছেন।

## প্রারম্ভিক জীবন
ফ্রেজর স্কটল্যান্ডের গ্লাসগোতে জন্মগ্রহণ করেছেন। তার মা রোজ ফ্রেজার একজন কলেজ প্রভাষক ও নার্স এবং বাবা অ্যালিস্টার ফ্রেজার একজন চিত্রনাট্যকার ও ব্যবসায়ীর কন্যা। তিনি হিলহেড হাই স্কুলে পড়াশোনা করেছেন এবং স্কটিশ ইয়ুথ থিয়েটারের প্রাক্তন সদস্য। তিনি রয়্যাল স্কটিশ একাডেমি অব মিউজিক অ্যান্ড ড্রামা (বর্তমানে রয়্যাল কনজারভেটোয়ার অব স্কটল্যান্ড)-এ প্রশিক্ষণ নিয়েছিলেন।

## তথ্যসূত্র

বিষয়শ্রেণী:গ্লাসগোর অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:স্কটিশ চলচ্চিত্র অভিনেত্রী
বিষয়শ্রেণী:স্কটীয় টেলিভিশন অভিনেত্রী
বিষয়শ্রেণী:১৯৭৫-এ জন্ম
বিষয়শ্রেণী:২১শ শতাব্দীর স্কটিশ অভিনেত্রী
উইলিয়াম প্লামার (১৭৩৬–১৮২২)

**উইলিয়াম প্লামার** (১৭৩৬–১৮২২) ছিলেন একজন ব্রিটিশ রাজনীতিবিদ যিনি ১৭৬৩ থেকে ১৮২২ সালের মধ্যে ৫৪ বছর হাউস অফ কমন্সে দায়িত্ব পালন করেছিলেন।

## জীবন
প্লামার ১৭৩৬ সালের ২৪ মে জন্মগ্রহণ করেন। তিনি ছিলেন উইলিয়াম প্লামার এবং তার স্ত্রী এলিজাবেথ বাইডের পুত্র, যিনি ওয়্যার পার্কের টমাস বাইডের কন্যা ছিলেন। তিনি ১৭৫২ সালে কেমব্রিজের পেমব্রোক কলেজে ভর্তি হন।

১৭৬৩ সালের ফেব্রুয়ারিতে অনুষ্ঠিত উপনির্বাচনে লুইসের সংসদ সদস্য হিসেবে প্লামার বিনা প্রতিদ্বন্দ্বিতায় নির্বাচিত হন। নিউক্যাসলের ডিউক লুইসের পক্ষে তার অবস্থানকে সমর্থন করেছিলেন কারণ তাকে একজন শক্তিশালী প্রার্থী হিসেবে বিবেচনা করা হত এবং তিনি পরবর্তী নির্বাচনে তাকে সেখানে দাঁড়াতে চেয়েছিলেন। তবে, প্লামার হার্টফোর্ডশায়ারে তার নিজ আসনে দাঁড়াতে চেয়েছিলেন। তিনি ১৭৬৭ সালের ১২ ডিসেম্বর হার্টফোর্ডশায়ারের ব্লেকসওয়্যার এবং গিলস্টন পার্কে তার বাবার স্থলাভিষিক্ত হন এবং ডিউক অবশেষে লুইসের পক্ষে দাঁড়ানোর প্রতিশ্রুতি থেকে তাকে মুক্তি দিতে সম্মত হন।

১৭৯০ সালের সাধারণ নির্বাচনে প্লামার আবারও ভোটের নেতৃত্ব দেন। ১৭৯৬ এবং ১৮০২ সালের সাধারণ নির্বাচনে তিনি আবারও ভোটে শীর্ষে ছিলেন এবং ১৮০৬ সালে বিনা প্রতিদ্বন্দ্বিতায় নির্বাচিত হন। তবে তিনি অসুস্থ ছিলেন এবং ১৮০৭ সালের সাধারণ নির্বাচনে 'বয়স বৃদ্ধির' অজুহাতে অবসর গ্রহণ করেন। এরপর তিনি সংসদে অংশগ্রহণ করতে পারেননি এবং ৭৬ বছর বয়সে তিনি তার বন্ধু আর্ল ফিটজউইলিয়ামের কাছ থেকে হিহাম ফেরার্সের আসন গ্রহণ করেন এবং ১৮১২ সালের সাধারণ নির্বাচনে তাকে ফিরিয়ে আনা হয়। ১৮১৫ সালের মধ্যে তিনি বধির হয়ে পড়েন এবং বাত এবং গেঁটেবাতের সমস্যায় ভুগছিলেন এবং বলা হত যে তিনি ছয়টার পরে কখনও হাউসে থাকতেন না। ১৮১৬ সালের প্রথম দিকে তিনি খুব অসুস্থ ছিলেন এবং অবসর নেওয়ার কথা ভেবেছিলেন কিন্তু ১৮১৮ সালের সাধারণ নির্বাচনে পুনর্নির্বাচনের জন্য হিহাম ফেরার্সে যান।

১৮২২ সালের ১৫ জানুয়ারি প্লামার কোন সন্তান ছাড়াই মারা যান। 

## তথ্যসূত্র

বিষয়শ্রেণী:যুক্তরাজ্যের সংসদ সদস্য ১৮২০-১৮২৬
বিষয়শ্রেণী:যুক্তরাজ্যের সংসদ সদস্য ১৮১৮-১৮২০
বিষয়শ্রেণী:যুক্তরাজ্যের সংসদ সদস্য ১৮১২-১৮১৮
বিষয়শ্রেণী:যুক্তরাজ্যের সংসদ সদস্য ১৮০৭-১৮১২
বিষয়শ্রেণী:যুক্তরাজ্যের সংসদ সদস্য ১৮০২-১৮০৬
বিষয়শ্রেণী:যুক্তরাজ্যের সংসদ সদস্য ১৮০১-১৮০২
বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬
বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০
বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪
বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০
বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪
বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮
বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী
বিষয়শ্রেণী:১৮২২-এ মৃত্যু
বিষয়শ্রেণী:১৭৩৬-এ জন্ম
বিষয়শ্রেণী:হার্টফোর্ডশায়ারের গ্রেট ব্রিটেনের সংসদ সদস্য
বেটসি ব্র্যান্ট

**বেটসি ব্র্যান্ট** (জন্ম মার্চ ১৪, ১৯৭৩) একজন মার্কিন অভিনেত্রী। তিনি এএমসির ক্রাইম সিরিজ *ব্রেকিং ব্যাড* (২০০৮–২০১৩)-এ মারি শ্রেডার এবং সিবিএস-এর সিটকম *লাইফ ইন পিসেস* (২০১৫–২০১৯)-এ হেদার হিউজের ভূমিকায় অভিনয়ের জন্য পরিচিত।

## তথ্যসূত্র

বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মিশিগানের অভিনেত্রী
বিষয়শ্রেণী:১৯৭৩-এ জন্ম
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
গজালা আনজুম

**গজালা আনজুম** () একজন পাকিস্তানি রাজনীতিবিদ, যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।

## রাজনৈতিক জীবন
গজালা আনজুম ২০২৪ সালের পাকিস্তানি সাধারণ নির্বাচনে পাকিস্তান মুসলিম লীগ (ন) (পিএমএল) এর প্রার্থী হিসেবে নারী সংরক্ষিত আসনের মাধ্যমে জাতীয় পরিষদে নির্বাচিত হন।

২০২৪ সালের ১৩ মে পাকিস্তানের নির্বাচন কমিশন (ইসিপি) আনজুমের জাতীয় পরিষদের সদস্যপদ স্থগিত করে। এই পদক্ষেপ নেওয়া হয় পাকিস্তানের সুপ্রিম কোর্টের এক সিদ্ধান্তের পর, যেখানে পেশোয়ার উচ্চ আদালতের রায় স্থগিত করা হয়েছিল। ওই রায়ে পিটিআই–সুন্নি ইত্তেহাদ কাউন্সিল জোটকে সংরক্ষিত আসন বরাদ্দ দেওয়া হয়নি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
বিষয়শ্রেণী:পাকিস্তান মুসলিম লীগের (এন) রাজনীতিবিদ
সাবহীন গৌরী

**সাবহীন গৌরী** একজন পাকিস্তানি রাজনীতিবিদ, যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি নভেম্বর ২০২৪ থেকে তথ্য প্রযুক্তি ও টেলিযোগাযোগ মন্ত্রণালয়ের সংসদীয় সচিব হিসেবেও দায়িত্ব পালন করছেন। তিনি এমকিউএম পাকিস্তানের রাজনীতিবিদ এবং দলের ডিজিটাল মিডিয়া শাখার ইনচার্জ হিসেবেও কাজ করছেন।

## রাজনৈতিক জীবন
সাবহীন গৌরী ২০২৪ সালের পাকিস্তানি সাধারণ নির্বাচনে মুতাহিদা কওমি মুভমেন্ট – পাকিস্তান (এমকিউএম) এর প্রার্থী হিসেবে নারী সংরক্ষিত আসনের মাধ্যমে জাতীয় পরিষদে নির্বাচিত হন। তিনি তথ্য প্রযুক্তি ও টেলিযোগাযোগ মন্ত্রণালয়ের সংসদীয় সচিব হিসেবে দায়িত্ব পালন করছেন। এছাড়াও তিনি এমকিউএম পাকিস্তানের ডিজিটাল মিডিয়া উইং–এর ইনচার্জ হিসেবে দায়িত্ব পালন করছেন।

## তথ্যসূত্র

বিষয়শ্রেণী:পাকিস্তানের জাতীয় পরিষদের সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:জীবিত ব্যক্তি
কাসিম গিলানি

**সৈয়দ আলী কাসিম গিলানি** () একজন পাকিস্তানি রাজনীতিবিদ, যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।

## জীবনী
গিলানি ২০১১ সালের জুন মাসে ব্রুনেল ইউনিভার্সিটি অফ লন্ডন থেকে ব্যবসা ও অর্থনীতি বিষয়ে ব্যাচেলর অব সায়েন্স ডিগ্রি অর্জন করেন।

২০২৪ সালের মে মাসে অনুষ্ঠিত উপনির্বাচনে তিনি পাকিস্তান পিপলস পার্টি (পিপিপি) এর প্রার্থী হিসেবে এনএ-১৪৮, মুলতান-১ আসন থেকে পাকিস্তানের জাতীয় পরিষদে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:মুলতানের রাজনীতিবিদ
বিষয়শ্রেণী:পাকিস্তান পিপলস পার্টির এমএনএ
বিষয়শ্রেণী:পাকিস্তান পিপলস পার্টির এমএনএ অসম্পূর্ণ
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী
ভ্যালেন্টিনা আলেকসিভা

**ভ্যালেন্টিনা আন্দ্রেভনা আলেকসিভা** (, ; জন্ম: ১১ আগস্ট ২০০৬) একজন রাশিয়ান মডেল এবং সৌন্দর্য প্রতিযোগিতার খেতাবধারী যিনি মিস রাশিয়া ২০২৪ মুকুট পরিয়েছিলেন। মিস রাশিয়া হিসেবে, আলেকসিভা মিস ইউনিভার্স ২০২৪-এ রাশিয়ার প্রতিনিধিত্ব করেছিলেন, যেখানে তিনি শীর্ষ ১২ জনের মধ্যে স্থান পেয়েছিলেন।

## প্রাথমিক জীবন এবং শিক্ষা
আলেকসিভা ১১ আগস্ট ২০০৬ সালে চেবোকসারি শহরে বাবা-মা আন্দ্রে আলেকসিভ এবং ওলগা আলেকসিভার ঘরে জন্মগ্রহণ করেন। তার মাও প্রতিযোগিতায় অংশগ্রহণ করেন এবং ২০২৩ সালে ভাইস-মিসেস চুভাশিয়া খেতাব অর্জন করেন। আলেকসিভার ইভান নামে একজন ছোট ভাইও রয়েছে। ছোটবেলা থেকেই, আলেকসিভা জীববিজ্ঞান এবং বাস্তুবিদ্যায় আগ্রহী ছিলেন এবং নিয়মিতভাবে স্কুলছাত্রীদের অল-রাশিয়ান অলিম্পিয়াডে অংশগ্রহণ করতেন। চেবোকসারির ৪৪ নম্বর লাইসিয়ামে পড়াশোনা করার পর, আলেকসিভা ৫ নম্বর জিমনেসিয়ামে স্থানান্তরিত হন কারণ তার পূর্ববর্তী স্কুলে রসায়ন বা জৈবপ্রযুক্তি বিষয়ে ক্লাস দেওয়া হত না। আলেকসিভা শেষ পর্যন্ত ২০২৪ সালে মাধ্যমিক বিদ্যালয় থেকে স্নাতক হন এবং ইউনিফাইড স্টেট পরীক্ষায় ২৮০ নম্বর পেয়ে স্বর্ণপদক লাভ করেন।

মাধ্যমিক শিক্ষা শেষ করার পর, আলেকসিভা মস্কো চলে আসেন রাশিয়ান ন্যাশনাল রিসার্চ মেডিকেল ইউনিভার্সিটিতে ভর্তির জন্য, জেনারেল মেডিসিন অধ্যয়নের জন্য।

## তথ্যসূত্র

বিষয়শ্রেণী:২০০৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস রাশিয়া বিজয়ী
বিষয়শ্রেণী:রুশ সুন্দরী প্রতিযোগিতার বিজয়ী
বিষয়শ্রেণী:রুশ নারী মডেল
বিষয়শ্রেণী:মিস ইউনিভার্স ২০২৪-এর প্রতিযোগী
যুব অধিকার

**যুব অধিকার** বা **তরুণ অধিকার** বলতে তরুণ সম্প্রদায়ের সেইসব অধিকারকে বোঝায় যা সাধারণত প্রাপ্তবয়স্কদের জন্য সংরক্ষিত থাকে। শিশু অধিকারের বিকশিত সামর্থ্যের ধারণার সাথে তরুণ অধিকারের মিল থাকলেও উভয়ের মতাদর্শে পার্থক্য রয়েছে। শিশু অধিকার আন্দোলন প্রাপ্তবয়স্কদের কার্যকলাপ ও সিদ্ধান্তের মাধ্যমে শিশুদের যত্ন ও সুরক্ষিত করার উপর জোর দেয়। অন্যদিকে, যুব অধিকার আন্দোলনের উদ্দেশ্য তরুণ সম্প্রদায়কে প্রাপ্তবয়স্কদের নিজ সিদ্ধান্ত নেওয়ার অধিকার অর্জন করা কিংবা সেই অধিকার লাভের সর্বনিম্ন বয়সের অবসান ঘটানো, যেমন সাবালকত্বের বয়স বা ভোটদানের বয়স।

বিধিবদ্ধ যুব অধিকার হচ্ছে সমাজে তরুণ সম্প্রদায়কে কীভাবে ব্যবহার করা হয় তার একটা দিক। এছাড়া কিছু সামাজিক প্রশ্নও এর অপর দিক, যেমন প্রাপ্তবয়স্করা তরুণ সম্প্রদায়কে কীভাবে দেখবে বা ব্যবহার করবে, কিংবার সমাজ তরুণ অংশগ্রহণে কতখানি উদার।

## সমস্যা
তরুণ অধিকার সমর্থকদের মুখ্য বিষয় হচ্ছে তারুণ্য বিষয়ে কিছু ঐতিহাসিক দৃষ্টিভঙ্গি, যাকে শিশু ও তরুণভীতির দরুন তরুণ-তরুণীর উপর নিপীড়নের মূল বলে ধরা হয়। সেই ঐতিহাসিক দৃষ্টিভঙ্গির মধ্যে রয়েছে তরুণ-তরুণী গুরুত্বপূর্ণ সিদ্ধান্ত নিতে না পারার অনুমান এবং তাদের যুক্তিহীন বা আবেগতাড়িত কার্যকলাপের হাত থেকে রক্ষা করা প্রয়োজনীয়তা। সেই দৃষ্টিভঙ্গির ফলে সমাজে বিভিন্ন আইন চালু হয়েছে, যেমন ভোটদানের বয়স, শিশু শ্রম আইন, কর্মাধিকার, কার্ফু, মদ্যপানের বয়স, ধূমপানের বয়স, জুয়ার বয়স, সম্মতির বয়স, যানবাহন চালনার বয়স, সাবালকত্বের বয়স ইত্যাদি। যা বিধিনিষেধ সাবালকদের উপর আরোপ করা হয় না কিন্তু তরুণ-তরুণীর উপর করা হলে তাকে মর্যদা অপরাধ বলা যায়, আর তাকে একপ্রকার অন্যায্য বৈষম্য হিসাবে দেখা যায়।

## আন্দোলন
যুব অধিকার আন্দোলন একপ্রকার জায়মান তৃণমূল-স্তরীয় আন্দোলন, যার উদ্দেশ্য এইজিজমের (বয়োবিদ্বেষ) বিরুদ্ধে লড়াই আর সাবালকত্বের বয়সের নিচে তরুণ-তরুণীকে নাগরিক অধিকার প্রদান। কিছু আন্দোলন-গোষ্ঠী যুব কণ্ঠস্বর, যুব ক্ষমতায়ন এবং সর্বশেষে যুব-সাবালক অংশীদারির মাধ্যমে আন্তঃপ্রজন্ম ন্যায়পরায়ণতা প্রচারের মাধ্যমে সমাজজুড়ে শিশু ও তরুণভীতির বিরুদ্ধে লড়াই করে। যুব অধিকার সমর্থকরা তাদের আন্দোলনকে শিশু অধিকার আন্দোলন থেকে পৃথক রাখে, কারণ তারা মনে করে যে শিশু অধিকার আন্দোলনে সমর্থিত পরিবর্তন প্রায়ই শিশু ও তরুণ-তরুণীর প্রতি নিয়ন্ত্রণপ্রবণ।

### ভারত
গুরুগ্রাম-ভিত্তিক যুব সংগঠন ইয়ং ইন্ডিয়া ফাউন্ডেশন (ওয়াইআইএফ) ভারতে যুব অধিকার আন্দোলন পরিচালনা করে, আর এর একাধিক আঞ্চলিক শাখা রয়েছে। এর উদ্দেশ্য অনূর্ধ্ব-২৫ তরুণ-তরুণীকে প্রতিনিধিত্ব করা, যা দেশের জনসংখ্যার ৬০%। এছাড়া ওয়াইআইএফ প্রার্থিত্বের বয়স কমানোর পক্ষে প্রচার করে, যার উদ্দেশ্য সংসদ বা বিধানসভার সদস্যের প্রার্থী হওয়ার ন্যূনতম বয়স কমানো।

## তথ্যসূত্র
টমাস হে (লেভিসের সংসদ সদস্য)

**টমাস হে** (১৭৩৩–১৭৮৬) ছিলেন একজন ব্রিটিশ সেনা কর্মকর্তা এবং রাজনীতিবিদ যিনি ১৭৬৮ থেকে ১৭৮০ সাল পর্যন্ত হাউস অফ কমন্সে বসেছিলেন।

## প্রাথমিক জীবন এবং সেনাবাহিনী
হে ১৭৩৩ সালের ৩ জুলাই জন্মগ্রহণ করেন। তিনি ছিলেন সাসেক্সের গ্লিন্ডেবোর্নের উইলিয়াম হে এবং তার স্ত্রী এলিজাবেথ পেলহামের জ্যেষ্ঠ পুত্র, যিনি সাসেক্সের ক্যাটসফিল্ড প্লেসের এমপি থমাস পেলহামের কন্যা। তিনি ১৭৪৭ সালে ওয়েস্টমিনস্টার স্কুলে শিক্ষা লাভ করেন। তিনি সেনাবাহিনীতে যোগ দেন এবং ১৭৫১ সালে ৯ম ড্রাগুনসে কর্নেট, ১৭৫৫ সালে ৭ম ড্রাগুনসে লেফটেন্যান্ট এবং ১৭৫৭ সালে অধিনায়ক ছিলেন। তিনি ১৭৫৮ সালে চেরবার্গে অভিযানে দায়িত্ব পালন করেন এবং ১৭৫৯ থেকে ১৭৬৩ সাল পর্যন্ত জার্মানিতে গ্রানবির সহকারী-ডি-ক্যাম্প হিসেবে দায়িত্ব পালন করেন। তিনি ১৭৬১ সালে মেজর এবং ১৭৬৫ সালে লেফটেন্যান্ট-কর্নেল হন। তিনি গোটিনজেন বিশ্ববিদ্যালয়েও পড়াশোনা করেন।

## রাজনৈতিক জীবন
১৭৬৮ সালে নিউক্যাসলের ডিউক লুইসের প্রার্থী হিসেবে হে-কে বেছে নেন কিন্তু পরে তার মত পরিবর্তন করেন। তবে হে ইতিমধ্যেই শহরে প্রচারণা চালিয়েছিলেন এবং তাকে সমর্থনের প্রতিশ্রুতি দেওয়া হয়েছিল। ১৭৬৮ সালের সাধারণ নির্বাচনে তিনি লুইসের সংসদ সদস্য নির্বাচিত হন। ১৭৭৪ সালে তিনি নিজের স্বার্থে লুইসের আসনে দাঁড়ান এবং তাকে ফিরিয়ে দেওয়া হয়। ১৭৮০ সালে তিনি আবারও দাঁড়ান কিন্তু পরাজিত হন এবং ১৭৮৪ সালে দাঁড়াননি। তিনি কখনও সংসদে বক্তৃতা দিয়েছেন এমন কোনও ইঙ্গিত নেই।

## পরবর্তী জীবন
জর্জ হার্ডিঞ্জ হে-কে "একজন বিনয়ী, গুণী, সম্মানিত এবং বিচক্ষণ মানুষ হিসেবে বর্ণনা করেছিলেন; তার প্রতিভার কোনও উজ্জ্বলতা ছিল না, কিন্তু উচ্চ সম্মানের অধিকারী"। ১৭৮৬ সালের ৯ ফেব্রুয়ারি তিনি অবিবাহিত অবস্থায় মারা যান।

## তথ্যসূত্র

বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০
বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪
বিষয়শ্রেণী:১৭৯৬-এ মৃত্যু
বিষয়শ্রেণী:১৭৩৩-এ জন্ম
আব্দুল কাদির গিলানি

**সৈয়দ আবদুল কাদির গিলানি** () একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য এবং এর আগে ২০১২ সালের জুলাই থেকে ২০১৩ সাল পর্যন্ত এই পদে দায়িত্ব পালন করেছেন। এর আগে তিনি ২০০৮ সালের জুন থেকে ২০১২ সালের জুলাই পর্যন্ত পাঞ্জাবের প্রাদেশিক পরিষদের সদস্য ছিলেন।

## প্রারম্ভিক জীবন এবং শিক্ষা
আব্দুল কাদির গিলানী ১৯৮১ সালের ২৯ এপ্রিল লাহোরে জন্মগ্রহণ করেন। তিনি ২০০৩ সালে ইউনিভার্সিটি অফ হার্টফোর্ডশায়ার থেকে ব্যাচেলর অফ লজ (অনার্স) ডিগ্রি অর্জন করেন।

## রাজনৈতিক জীবন
আব্দুল কাদির গিলানী ২০০৮ সালের পাকিস্তানি সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-১৫০ (মুলতান-থ্রি) নির্বাচনী এলাকা থেকে পাকিস্তানের জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৪৩,২৯৯ ভোট পান এবং রানা মাহমুদ-উল-হাসানের কাছে হারেন।

তিনি ২০০৮ সালের জুনে পিপিপি-এর প্রার্থী হিসেবে পিপি-২৯৫ (রহিমিয়ার খান-এইট) নির্বাচনী এলাকা থেকে প্রতিদ্বন্দ্বিতা ছাড়াই পাঞ্জাবের প্রাদেশিক পরিষদে নির্বাচিত হন।

তিনি ২০১২ সালের জুলাই মাসে অনুষ্ঠিত উপ-নির্বাচনে পিপিপি-এর প্রার্থী হিসেবে এনএ-১৫১ (মুলতান-ফোর) নির্বাচনী এলাকা থেকে জাতীয় পরিষদে নির্বাচিত হন। তিনি ৬৪,৬২৮ ভোট পান এবং শওকত হায়াত খান বোসানকে পরাজিত করেন।

তিনি ২০১৩ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৫১ (মুলতান-ফোর) নির্বাচনী এলাকা থেকে জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৫৬,৮৫৮ ভোট পান এবং ৯৬,৬৩২ ভোট পাওয়া সিকান্দার হায়াত খান বোসানের কাছে হারেন।

তিনি ২০১৮ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৫৪ মুলতান-ওয়ান থেকে জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৬৪,২৫৭ ভোট পান এবং পাকিস্তান তেহরিক-ই-ইনসাফ (পিটিআই)-এর প্রার্থী মালিক আহমেদ হুসাইন দেহারের কাছে হারেন, যিনি ৭৪,২২০ ভোট পান।

তিনি ২০২৪ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৫২ মুলতান-ফাইভ থেকে জাতীয় পরিষদে পুনর্নির্বাচিত হন। তিনি ৯৭,০৬৫ ভোট পান এবং পাকিস্তান মুসলিম লীগ (এন) (পিএমএল(এন))-এর প্রার্থী সৈয়দ জাভেদ আলী শাহকে পরাজিত করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:লাহোরের রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:গিলানি পরিবার
বিষয়শ্রেণী:পাঞ্জাব প্রাদেশিক পরিষদের সদস্য অসম্পূর্ণ
বিষয়শ্রেণী:পাকিস্তান পিপলস পার্টির এমএনএ অসম্পূর্ণ
বিষয়শ্রেণী:পাকিস্তান পিপলস পার্টির এমএনএ
সৈয়দ রাজা আলী গিলানি

**সৈয়দ রাজা আলী গিলানি** () একজন পাকিস্তানি রাজনীতিবিদ, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য। তিনি ২০০২ থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।

## প্রাথমিক জীবন এবং শিক্ষা
সৈয়দ রাজা আলী গিলানি ১৯৭৫ সালের ৩০ এপ্রিল লাহোরে জন্মগ্রহণ করেন। তিনি এইচিসন কলেজ থেকে প্রাথমিক শিক্ষা গ্রহণ করেন। ১৯৯৫ সালে তিনি লাহোরের গভর্নমেন্ট কলেজ থেকে স্নাতক ডিগ্রি অর্জন করেন এবং ১৯৯৯ সালে ফিলাডেলফিয়া বিশ্ববিদ্যালয় থেকে টেক্সটাইল মার্কেটিংয়ে মাস্টার অফ সায়েন্স ডিগ্রি লাভ করেন।

## রাজনৈতিক জীবন
সৈয়দ রাজা আলী গিলানি ২০০২ সালের পাঞ্জাব প্রাদেশিক নির্বাচনে পাকিস্তান মুসলিম লীগ (কিউ) (পিএমএল-কিউ)-এর প্রার্থী হিসেবে পিপি-১৮৮ (ওকারা-আইভি) আসন থেকে প্রতিদ্বন্দ্বিতা করেন, কিন্তু সফল হননি। তিনি ২৭,২৮০ ভোট পেয়ে চৌধুরী ইফতিখার হুসাইন চাচ্ছারের কাছে হেরে যান। একই নির্বাচনে তিনি পিপি-১৮৭ (ওকারা-তৃতীয়) আসন থেকে পিএমএল-কিউ-এর প্রার্থী হিসেবে পাঞ্জাবের প্রাদেশিক পরিষদে নির্বাচিত হন। তিনি ৩৫,৭৯৭ ভোট পেয়ে পাকিস্তান মুসলিম লীগ (জিন্নাহ)-এর একজন প্রার্থীকে পরাজিত করেন। ২০০৩ সালের জানুয়ারিতে তিনি মুখ্যমন্ত্রী চৌধুরী পারভেজ এলাহির পাঞ্জাব প্রাদেশিক মন্ত্রিসভায় যোগদান করেন এবং গৃহায়ন ও নগর উন্নয়নের জন্য পাঞ্জাবের মন্ত্রী নিযুক্ত হন। পাঞ্জাবের প্রাদেশিক পরিষদের সদস্য হিসেবে তার মেয়াদকালে তিনি পাঞ্জাবের জনস্বাস্থ্য প্রকৌশলের প্রাদেশিক মন্ত্রী হিসেবেও দায়িত্ব পালন করেন।

তিনি ২০০৮ সালের পাঞ্জাব প্রাদেশিক নির্বাচনে পিপি-১৮৭ (ওকারা-তৃতীয়) আসন থেকে পিএমএল-কিউ-এর প্রার্থী হিসেবে পাঞ্জাবের প্রাদেশিক পরিষদে পুনরায় নির্বাচিত হন। তিনি ৩০,২৩৩ ভোট পেয়ে মঞ্জুর ওয়াট্টুকে পরাজিত করেন।

তিনি ২০১৩ সালের পাঞ্জাব প্রাদেশিক নির্বাচনে পাকিস্তান মুসলিম লীগ (নওয়াজ) (পিএমএল(এন))-এর প্রার্থী হিসেবে পিপি-১৮৭ (ওকারা-তৃতীয়) আসন থেকে পাঞ্জাবের প্রাদেশিক পরিষদে পুনরায় নির্বাচিত হন। ২০১৬ সালের নভেম্বরে তিনি মুখ্যমন্ত্রী শেহবাজ শরিফের পাঞ্জাব প্রাদেশিক মন্ত্রিসভায় যোগদান করেন এবং উচ্চশিক্ষার জন্য পাঞ্জাবের প্রাদেশিক মন্ত্রী নিযুক্ত হন।

তিনি ২০১৮ সালের পাঞ্জাব প্রাদেশিক নির্বাচনে পিপি-১৮৪ ওকারা-দ্বিতীয় আসন থেকে স্বতন্ত্র প্রার্থী হিসেবে প্রতিদ্বন্দ্বিতা করেন, কিন্তু সফল হননি। তিনি ৪১,০৬৮ ভোট পেয়ে আরেক স্বতন্ত্র প্রার্থী জুগনু মহসিনের কাছে হেরে যান। তিনি পিপি-১৮৫ ওকারা-তৃতীয় আসন থেকেও স্বতন্ত্র প্রার্থী হিসেবে প্রতিদ্বন্দ্বিতা করেন, কিন্তু সফল হননি। তিনি ১৩,৭৩৭ ভোট পেয়ে পিএমএল(এন)-এর প্রার্থী চৌধুরী ইফতিখার হুসাইন চাচ্ছারের কাছে হেরে যান।

তিনি ২০২৪ সালের পাকিস্তান সাধারণ নির্বাচনে এনএ-১৩৭ ওকারা আসন থেকে পাকিস্তান তেহরিক-ই-ইনসাফ (পিটিআই) সমর্থিত স্বতন্ত্র প্রার্থী হিসেবে পাকিস্তানের জাতীয় পরিষদে নির্বাচিত হন। তিনি ১৩২,০৬৭ ভোট পেয়ে পিএমএল(এন)-এর প্রার্থী রাও মুহাম্মদ আজমল খানকে পরাজিত করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:১৯৭৫-এ জন্ম
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭
বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
আলী হায়দার গিলানি

**আলী হায়দার গিলানি** () একজন পাকিস্তানি রাজনীতিবিদ যিনি পাকিস্তানের সাবেক প্রধানমন্ত্রী ইউসুফ রাজা গিলানির পুত্র। তিনি ২০১৮ সালের আগস্ট থেকে ২০২৩ সালের জানুয়ারি পর্যন্ত পাঞ্জাবের প্রাদেশিক পরিষদের সদস্য ছিলেন।

## অপহরণ
আলী হায়দার গিলানি ২০১৩ সালের ৯ মে তারিখে নিজ জেলা মুলতানে অপহৃত হন যখন অজ্ঞাত বন্দুকধারীরা পাকিস্তান পিপলস পার্টি (পিপিপি)-এর একটি সমাবেশে হামলা করে। তিন বছর পর, ২০১৬ সালের ১০ মে, আফগানিস্তানের গজনি প্রদেশে আফগান কমান্ডোদের একটি অভিযানে আলীকে উদ্ধার করা হয়।

## রাজনৈতিক কর্মজীবন
আলী হায়দার গিলানি ২০১৮ সালের পাঞ্জাব প্রাদেশিক নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে পিপি-২১১ মুলতান-১ থেকে পাঞ্জাবের প্রাদেশিক পরিষদে নির্বাচিত হন।

## তথ্যসূত্র

বিষয়শ্রেণী:পাঞ্জাব প্রাদেশিক পরিষদের সদস্য অসম্পূর্ণ
বিষয়শ্রেণী:১৯৮৪-এ জন্ম
বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:গিলানি পরিবার
বিষয়শ্রেণী:পাকিস্তানের প্রধানমন্ত্রীর সন্তান
বিষয়শ্রেণী:ইরানি বংশোদ্ভূত পাকিস্তানি ব্যক্তি
বিষয়শ্রেণী:ইউসুফ রাজা গিলানি
বিষয়শ্রেণী:আফগানিস্তানে পাকিস্তানি প্রবাসী
বিষয়শ্রেণী:অপহৃত পাকিস্তানি ব্যক্তি
বিষয়শ্রেণী:২০১৩-এ পাকিস্তান
মাখদুম সৈয়দ সামি উল হাসান গিলানি

**মাখদুম সৈয়দ সামিউল হাসান গিলানি** () একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য এবং এর আগে ২০১৮ সালের আগস্ট থেকে ২০২৩ সালের আগস্ট পর্যন্ত এই পদে দায়িত্ব পালন করেছেন। তিনি ২০০০ থেকে ২০০৮ সাল পর্যন্ত আহমেদপুর ইস্টের তহসিল নাজিম হিসেবেও দায়িত্ব পালন করেছেন।

## রাজনৈতিক জীবন
তিনি ২০০০ থেকে ২০০৫ সাল এবং তারপর ২০০৫ থেকে ২০০৮ সাল পর্যন্ত আহমেদপুর ইস্টের তহসিল নাজিম হিসেবে দায়িত্ব পালন করেন, মেয়াদের মাঝপথে আসন্ন নির্বাচনে প্রতিদ্বন্দ্বিতা করার জন্য পদত্যাগ করেন।

তিনি ২০০৮ সালের পাকিস্তানি সাধারণ নির্বাচনে পাকিস্তান মুসলিম লীগ (কিউ)-এর প্রার্থী হিসেবে এনএ-১৮৩ বাহাওয়ালপুর-ওয়ান থেকে প্রতিদ্বন্দ্বিতা করেন কিন্তু অসফল হন। তিনি ৩৯,৬৪৪ ভোট পান এবং পাকিস্তান পিপলস পার্টি (পিপিপি)-এর প্রার্থী আরিফ আজিজ শেখের কাছে হারেন।

তিনি ২০১৩ সালের পাকিস্তানি সাধারণ নির্বাচনে বাহাওয়ালপুর ন্যাশনাল আওয়ামী পার্টি (বিএনএপি)-এর প্রার্থী হিসেবে এনএ-১৮৩ বাহাওয়ালপুর-ওয়ান থেকে প্রতিদ্বন্দ্বিতা করেন কিন্তু অসফল হন। তিনি ৪৭,৩৬২ ভোট পান এবং পাকিস্তান মুসলিম লীগ (এন) (পিএমএল(এন))-এর প্রার্থী সৈয়দ আলী হাসান গিলানির কাছে হারেন।

তিনি ২০১৮ সালের পাকিস্তানি সাধারণ নির্বাচনে পাকিস্তান তেহরিক-ই-ইনসাফ (পিটিআই)-এর প্রার্থী হিসেবে এনএ-১৭৪ (বাহাওয়ালপুর-ফাইভ) থেকে পাকিস্তানের জাতীয় পরিষদে নির্বাচিত হন। তিনি ৬৩,৯৭৫ ভোট পান এবং স্বতন্ত্র প্রার্থী বাহাওয়াল আব্বাস আব্বাসিকে পরাজিত করেন।

তিনি ২০২৪ সালের পাকিস্তানি সাধারণ নির্বাচনে পিএমএল(এন)-এর প্রার্থী হিসেবে এনএ-১৬৬ বাহাওয়ালপুর-থ্রি থেকে জাতীয় পরিষদে পুনর্নির্বাচিত হন। তিনি ৩৪,৪০৭ ভোট পান এবং পাকিস্তান তেহরিক-ই-ইনসাফ (পিটিআই) সমর্থিত স্বতন্ত্র প্রার্থী কানওয়াল শওজাবকে পরাজিত করেন।

## তথ্যসূত্র

বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান তেহরিক-ই-ইনসাফ এমএনএ
মালিক শাহ গোরগাইজ

**মালিক শাহ গোরগিজ** () একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।

## রাজনৈতিক জীবন
মালিক শাহ গোরগাইজ ২০২৪ সালের পাকিস্তানি সাধারণ নির্বাচনে পাকিস্তান পিপলস পার্টি (পিপিপি)–এর প্রার্থী হিসেবে এনএ-২৫৯ (কেচ-কাম-গোয়াদর) আসন থেকে জাতীয় পরিষদে নির্বাচিত হন। তিনি মোট ৪০,৭৭৮ ভোট পেয়েছিলেন, যেখানে ন্যাশনাল পার্টির প্রার্থী আব্দুল মালিক বালুচ ২২,২৯৮ ভোট পেয়ে দ্বিতীয় স্থান অর্জন করেন।

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান পিপলস পার্টির এমএনএ অসম্পূর্ণ
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:পাকিস্তান পিপলস পার্টির এমএনএ
সৈয়দ হাফিজউদ্দিন

**সৈয়দ হাফিজউদ্দিন** () একজন পাকিস্তানি রাজনীতিবিদ, যিনি করাচি থেকে ২০১৩ থেকে ২০১৮ সাল পর্যন্ত সিন্ধু প্রাদেশিক পরিষদের সদস্য ছিলেন।

## রাজনৈতিক জীবন
সৈয়দ হাফিজউদ্দিন পূর্বে পাকিস্তান মুসলিম লীগ (ন)–এর করাচি ডিভিশনের প্রধান সংগঠক ছিলেন। ২০১২ সালের ১৪ ফেব্রুয়ারি তিনি পাকিস্তান তেহরিক-ই-ইনসাফ (পিটিআই)–এ যোগ দেওয়ার ঘোষণা দেন।

২০১৩ সালের পাকিস্তানি সাধারণ নির্বাচনে তিনি পিএস-৯৩ (করাচি–৫) আসন থেকে পিটিআই প্রার্থী হিসেবে সিন্ধ প্রাদেশিক পরিষদের সদস্য নির্বাচিত হন। পিটিআই–এর পক্ষ থেকে তিনি সিন্ধ প্রাদেশিক সাধারণ সম্পাদক হিসেবেও দায়িত্ব পালন করেন।

২০১৬ সালের এপ্রিলে তিনি পিটিআই ত্যাগ করে পাক সরজমিন পার্টি (পিএসপি)–তে যোগ দেন।

২০১৮ সালের পাকিস্তানি সাধারণ নির্বাচনে তিনি পিএসপি প্রার্থী হিসেবে পিএস-১১৪ (করাচি ওয়েস্ট–৩) আসন থেকে সিন্ধ প্রাদেশিক পরিষদে প্রতিদ্বন্দ্বিতা করেছিলেন, তবে তিনি পরাজিত হন।

## তথ্যসূত্র

বিষয়শ্রেণী:সিন্ধু প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:সিন্ধি রাজনীতিবিদ
আলী মুসা গিলানি

**আলী মুসা গিলানি** () একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য এবং এর আগে ২০২২ সালের অক্টোবর থেকে ২০২৩ সালের আগস্ট পর্যন্ত এবং ২০১২ থেকে ২০১৩ সাল পর্যন্ত এই পদে দায়িত্ব পালন করেছেন। তিনি ২০১৩ এবং ২০১৮ সালের সাধারণ নির্বাচনে পাকিস্তান পিপলস পার্টি (পিপিপি)-এর টিকিটে প্রতিদ্বন্দ্বিতা করেছেন। তিনি একজন সক্রিয় রাজনৈতিক কর্মী, লেখক এবং পোলো খেলোয়াড়। তিনি ২০০৮ থেকে ২০১২ সাল পর্যন্ত পাকিস্তানের সাবেক প্রধানমন্ত্রী সৈয়দ ইউসুফ রাজা গিলানির পুত্র।

## রাজনৈতিক কর্মজীবন
আলী মুসা গিলানি ২০১২ সালের ফেব্রুয়ারিতে অনুষ্ঠিত উপ-নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-১৪৮ (মুলতান-ওয়ান) নির্বাচনী এলাকা থেকে পাকিস্তানের জাতীয় পরিষদে নির্বাচিত হন। তিনি ৯৩,১০৬ ভোট পান এবং মালিক আবদুল গাফার দোগারকে পরাজিত করেন।

তিনি ২০১৩ সালের পাকিস্তানি সাধারণ নির্বাচনে পিপিপি-এর প্রার্থী হিসেবে এনএ-১৪৮ (মুলতান-ওয়ান) নির্বাচনী এলাকা থেকে জাতীয় পরিষদের আসনের জন্য প্রতিদ্বন্দ্বিতা করেন কিন্তু অসফল হন। তিনি ৪৯,৯১৮ ভোট পান এবং মালিক আবদুল গাফার দোগারের কাছে হারেন। তিনি ২০১৮ সালের সাধারণ নির্বাচনে এনএ-১৫৭ থেকে নির্বাচনে প্রতিদ্বন্দ্বিতা করেন এবং ৭২,০০০ ভোট অর্জন করেন। তিনি ২০২০ সালের ২৫ নভেম্বর মুলতানে গ্রেপ্তার হন। পুলিশ তাকে সরকারের অনুমতি ছাড়া সমাবেশ আয়োজনের অভিযোগে গ্রেপ্তার করে, তবে পরে তিনি জামিনে মুক্তি পান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান পিপলস পার্টির এমএনএ অসম্পূর্ণ
কিম মিন-সন

**কিম মিন-সন** (, ; জন্ম: ১৬ জুন ১৯৯৯) হলেন একজন দক্ষিণ কোরীয় স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে দক্ষিণ কোরিয়ার প্রতিনিধি হিসেবে প্রতিদ্বন্দ্বিতা করে থাকেন।

মিন-সন দক্ষিণ কোরিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  এছাড়াও তিনি ২০১৬ শীতকালীন যুব অলিম্পিকে স্বর্ণ পদক জয়লাভ করেছেন।

## প্রারম্ভিক জীবন
কিম মিন-সন ১৯৯৯ সালের ১৬ই জুন তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
মিন-সন দক্ষিণ কোরিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি স্পিড স্কেটিংয়ের নারীদের ৫০০ মিটার প্রতিযোগিতায় অংশগ্রহণ করেছিলেন। মিন-সন ৩৭.৬০ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে সপ্তম স্থান অধিকার করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় নারী স্পিড স্কেটার
বিষয়শ্রেণী:দক্ষিণ কোরিয়ার অলিম্পিক স্পিড স্কেটার
বিষয়শ্রেণী:২০২২ শীতকালীন অলিম্পিকের স্পিড স্কেটার
বিষয়শ্রেণী:এশিয়ান গেমসে রৌপ্যপদক বিজয়ী দক্ষিণ কোরীয়
বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয়
বিষয়শ্রেণী:দক্ষিণ কোরিয়ার ইউনিভার্সিয়াড স্বর্ণপদক বিজয়ী
ওয়াল্টার প্লামার

**ওয়াল্টার প্লামার** (আনুমানিক ১৬৮২-১৭৪৬), সাফোকের ক্যাভেনডিশ স্কয়ার এবং চেডিস্টন হলের বাসিন্দা, একজন ব্রিটিশ হুইগ রাজনীতিবিদ ছিলেন যিনি ১৭১৯ থেকে ১৭৪১ সালের মধ্যে হাউস অফ কমন্সে বসেছিলেন।

## কর্মজীবন
লর্ড স্ট্র্যাফোর্ডের বিরোধী স্বার্থের বিরুদ্ধে উদারভাবে অর্থ ব্যয় করার পর, ১৭১৯ সালের ৩ ডিসেম্বর সরকারি সহায়তায় প্লামার অ্যালডেবার্গের সংসদ সদস্য নির্বাচিত হন। আসন গ্রহণের পরপরই তিনি পিয়ারেজ বিলের সমর্থনে বক্তব্য রাখেন এবং বাকি সংসদে সরকারকে সমর্থন অব্যাহত রাখেন। ১৭২২ সালের সাধারণ নির্বাচনে তিনি বিনা প্রতিদ্বন্দ্বিতায় ফিরে আসেন কিন্তু পরবর্তীতে সামরিক অনুমানের ভিত্তিতে সরকারের বিরুদ্ধে বক্তব্য রাখেন। ১৭২৫ সালে তিনি লর্ড ম্যাক্লেসফিল্ডের অভিশংসনের জন্য প্রবন্ধ তৈরির কমিটিতে নিযুক্ত হন এবং মামলার একজন পরিচালক হন।

প্লামার অ্যালডেবার্গের প্রতি সরকারের আগ্রহ হারিয়ে ফেলেন এবং ১৭২৭ সালের সাধারণ নির্বাচনে দাঁড়াতে পারেননি। ১৭৩০ সালের ২৪শে জানুয়ারি থানেটের ৭ম আর্ল স্যাকভিল টাফটন তাকে অ্যাপলবাইয়ের এমপি হিসেবে নির্বাচিত করেন। তিনি বিরোধী দল হুইগসের অন্যতম প্রধান মুখপাত্র হয়ে ওঠেন এবং ১৭৩০ সালে লবণ শুল্ক বাতিলের জন্য এবং ১৭৩২ সালে এর পুনঃআয়োজনের বিরোধিতা করার জন্য সক্রিয়ভাবে নিযুক্ত ছিলেন। তিনি তার দলের একজন আরও মধ্যপন্থী সদস্য ছিলেন এবং আবগারি বিলের আনুষ্ঠানিক প্রত্যাখ্যানের উপর জোর দেওয়ার পরিবর্তে, তিনি অনুভব করেছিলেন যে বিলটি বাতিলের মাধ্যমে তাদের পরিণতি হয়েছে এবং তিনি মনে করেছিলেন যে ওয়ালপোল যথেষ্ট ক্ষতিগ্রস্থ হয়েছেন। কাস্টমসে জালিয়াতি সংক্রান্ত কমিটির ব্যালটে, তিনি অন্য যেকোনো বিরোধী সদস্যের চেয়ে বেশি ভোট পেয়েছিলেন। ১৭৩৪ সালের সাধারণ নির্বাচনে তিনি আবার অ্যাপলবাইয়ের হয়ে ফিরে আসেন। তিনি অ-অনুসারীদের সমর্থন করেন এবং ১৭৩৬ সালে টেস্ট অ্যাক্ট বাতিলের জন্য আন্দোলন করেন এবং ১৭৩৯ সালে এই বিষয়ে তার শেষ রেকর্ড করা বক্তৃতা দেন। ১৭৪১ সালের সাধারণ নির্বাচনে তিনি সংসদ থেকে অবসর গ্রহণ করেন।

## মৃত্যু এবং উত্তরাধিকার
১৭৪৬ সালের ২রা মার্চ প্লামার নিঃসন্তান অবস্থায় মারা যান এবং হার্টফোর্ডশায়ারের ইস্টউইকে তাকে সমাহিত করা হয়।  তার সম্পত্তি তার ভাই উইলিয়ামের কাছে চলে যায়।

## তথ্যসূত্র

বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১
বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪
বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭
বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২
বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:গ্রে'স ইনের সদস্য
বিষয়শ্রেণী:পিটারহাউস, কেমব্রিজের প্রাক্তন শিক্ষার্থী
বিষয়শ্রেণী:ইটন কলেজে শিক্ষিত ব্যক্তি
বিষয়শ্রেণী:১৭৪৬-এ মৃত্যু
বিষয়শ্রেণী:১৬৮০-এর দশকে জন্ম
কিরণ হায়দার

**কিরণ হায়দার** () একজন পাকিস্তানি রাজনীতিবিদ, যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।

## রাজনৈতিক জীবন
কিরণ হায়দার ২০১৩ সালের পাকিস্তানি সাধারণ নির্বাচনে পাকিস্তান মুসলিম লীগ (ন)–এর প্রার্থী হিসেবে মহিলাদের জন্য সংরক্ষিত আসনে বেলুচিস্তান থেকে জাতীয় পরিষদে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
বিষয়শ্রেণী:পাকিস্তান মুসলিম লীগ (এন) এমএনএ
হেনরি জনসন (রাজনীতিবিদ, মৃত্যু ১৭১৯)

**স্যার হেনরি জনসন** (১৩ আগস্ট ১৬৬১  – ২৯ সেপ্টেম্বর ১৭১৯) দ্য গেট হাউস, ব্ল্যাকওয়াল, মিডলসেক্স ; ব্র্যাডেনহ্যাম, বাকিংহামশায়ার ; এবং টডিংটন, বেডফোর্ডশায়ারের বাসিন্দা এবং একজন ব্রিটিশ জাহাজ নির্মাতা এবং ৩০ বছর ধরে সংসদ সদস্য ছিলেন।

## জীবনের প্রথমার্ধ
তিনি সাফোকের ব্ল্যাকওয়াল এবং ফ্রিস্টন হলের এমপি স্যার হেনরি জনসনের জ্যেষ্ঠ পুত্র হিসেবে জন্মগ্রহণ করেন। ডরোথি লর্ড কেন্টের মেল্টনের উইলিয়াম লর্ডের কন্যা এবং উত্তরাধিকারী ছিলেন। তার ভাইবোনদের মধ্যে ছিলেন উইলিয়াম জনসন এবং মার্থা জনসন (যিনি হারউইচের এমপি এবং কার্টেরেট লিথেসের ভাই হিল মুসেনডেনকে বিয়ে করেছিলেন)।

## কর্মজীবন
থাম্ব|ব্র্যাডেনহ্যাম ম্যানর হাউস
"তার সময়ের সর্বশ্রেষ্ঠ জাহাজ নির্মাতা এবং জাহাজ মালিক, একসময় ৩৮টি জাহাজের শেয়ারের মালিক" এবং ইস্ট ইন্ডিয়া কোম্পানির যথেষ্ট শেয়ারের মালিক হিসেবে বর্ণনা করা হয়েছে। পরবর্তীতে, তিনি ইস্ট ইন্ডিয়া কোম্পানির তীব্র প্রতিপক্ষ হয়ে ওঠেন এবং ১৬৯১ সালের অক্টোবরে প্রতিষ্ঠিত সিন্ডিকেটের অন্যতম প্রধান সদস্য ছিলেন, যা সম্ভবত প্রথম ব্যারোনেট স্যার জোসিয়াহ চাইল্ডের সাথে বিরোধের ফলে প্রতিষ্ঠিত হয়েছিল। 

জনসন ১৬৮৩ সালে তার বাবার স্থলাভিষিক্ত হন এবং ১৬৮৫ সালের মার্চ মাসে তাকে নাইট উপাধি দেওয়া হয়। তিনি ১৬৮৯ থেকে ১৭১৯ সাল পর্যন্ত অ্যালডেবার্গের সংসদ সদস্যদের একজন হিসেবে দায়িত্ব পালন করেন, তার ছোট ভাই উইলিয়াম, যিনি ১৭১৮ সালে মারা যান, সেই সময়ের এক বছর বাদে বাকি সকল সদস্য ছিলেন। ১৭১৯ সালে তার মৃত্যুর পর, একটি উপ-নির্বাচনের পর ওয়াল্টার প্লামার তার স্থলাভিষিক্ত হন।

তিনি ১৭০০ সালে ট্রিনিটি হাউসের এল্ডার ব্রাদার এবং ১৭০৭ থেকে ১৭০৯ সাল পর্যন্ত মাস্টার হন।

## তথ্যসূত্র

বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:নাইটস ব্যাচেলর
বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২
বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫
বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩
বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০
বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮
বিষয়শ্রেণী:ইংল্যান্ডের সংসদ সদস্য ১৭০৫-১৭০৭
বিষয়শ্রেণী:ইংল্যান্ডের সংসদ সদস্য ১৭০২-১৭০৫
বিষয়শ্রেণী:ইংল্যান্ডের সংসদ সদস্য ১৭০১-১৭০২
বিষয়শ্রেণী:ইংল্যান্ডের সংসদ সদস্য ১৭০১
বিষয়শ্রেণী:ইংল্যান্ডের সংসদ সদস্য ১৬৯৮-১৭০০
বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮
বিষয়শ্রেণী:ইংল্যান্ডের সংসদ সদস্য ১৬৯০-১৬৯৫
বিষয়শ্রেণী:ইংল্যান্ডের সংসদ সদস্য ১৬৮৯-১৬৯০
বিষয়শ্রেণী:জন্মস্থান অনুপস্থিত
বিষয়শ্রেণী:১৭১৯-এ মৃত্যু
বিষয়শ্রেণী:১৬৬১-এ জন্ম
বিষয়শ্রেণী:১৭শ শতাব্দীর ইংরেজ ব্যবসায়ী
বিষয়শ্রেণী:১৮শ শতাব্দীর ইংরেজ ব্যবসায়ী